**Molėtų rajono savivaldybės taryba**

**SPRENDIMAS**

**DĖL SAVIVALDYBĖS nekilnojamojo TURTO PERDAVIMO PAGAL PANAUDOS SUTARTis**

2018 m. sausio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 12, 13, 14, 16, 18 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2, 4 punktais, 3, 4 dalimis, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (2017 m. liepos 27 d. sprendimo Nr. B1-135 redakcija) 4.2, 4.4, 6.1 papunkčiais, atsižvelgdama į Molėtų rajono savivaldybės administracijos direktoriaus 2018 m. sausio 17 d. įsakymą Nr. B6-33 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“, visuomenines organizacijos Alantos bendruomenės centro 2018 m. sausio 12 d. raštą Nr. SR-2 „Dėl patalpų perdavimo panaudos pagrindais“, viešosios įstaigos „Arino namai“ 2018 m. sausio 15 d. prašymą,

Molėtų rajono savivaldybės taryba n u s p r e n d ž i a:

1. Perduoti visuomeninei organizacijai Alantos bendruomenės centrui, kodas 167621570, pagal panaudos sutartį 10 (dešimčiai) metų laikinai neatlygintinai naudoti Savivaldybei nuosavybės teise priklausančias ir šiuo metu Molėtų rajono savivaldybės administracijos patikėjimo teise valdomas 251,17 kv. m ploto patalpas (plane pažymėtos R-1, R-2, R-3, R-4, R-5, R-6, R-7, R-8, R-9, R-10, R-11, R-12, R-13, R-14, 1-13, 1-14, 1-15, 1-16, 1-17, 1-18, 1-19, 1-20, 1-21, 1-22, 1-23) pastate - ligoninėje (unikalus Nr. 6297-9007-2015, plane pažymėta 1D2p, paskirtis-gydymo, bendras pastato plotas 360,11 kv. m, pastatytas 1979 m.), esančiame Molėtų r. sav., Alantos sen., Alantos mstl., Turgaus a. 18, įstatuose nurodytai veiklai vykdyti. Patalpų įsigijimo vertė – 26960,74 Eur, likutinė vertė 2018 m. sausio 1 d. – 23230,43 Eur;
2. Perduoti viešajai įstaigai „Arino namai“, kodas 304534360, pagal panaudos sutartį 10 (dešimčiai) metų laikinai neatlygintinai naudoti Savivaldybei nuosavybės teise priklausančias ir šiuo metu Molėtų rajono savivaldybės administracijos patikėjimo teise valdomas 5,70 kv. m ploto patalpas (plane pažymėtos 2-12, 2-13, 2-14, 2-15) pastate – bendruomenės centre (unikalus Nr. 6299-8006-2010, plane pažymėta 1C1p, pastato paskirtis-kultūros, patalpų paskirtis-gydymo, bendras pastato plotas 605,51 kv. m, pastatytas 1979 m.), esančiame Molėtų r. sav., Joniškio sen., Joniškio mstl., Arino g. 20, projekto „Kaimo gyventojams skirtų pagrindinių paslaugų ir susijusios infrastruktūros gerinimas“ įgyvendinimui ir kitai įstatuose nurodytai veiklai vykdyti. Patalpų įsigijimo vertė – 1951,85 Eur, likutinė vertė 2018 m. sausio 1 d. – 1668,16 Eur.
3. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 ir 2 punktuose nurodyto turto panaudos sutartis ir turto perdavimo ir priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras